1909

1909  (MCMIX) ஒரு வெள்ளிக்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு வியாழக்கிழமையில் ஆரம்பமானது.

நிகழ்வுகள் 
 ஜனவரி 28 - அமெரிக்கப் படைகள்  குவாண்டானாமோ விரிகுடாவைத் தவிர்த்து கியூபாவின் ஏனைய பகுதிகளை விட்டுப் புறப்பட்டன.
 மார்ச் 10 - ஆங்கிலேய-சியாம் உடன்பாடு பாங்கொக் நகரில் கைச்சாத்திடப்பட்டது.
 மார்ச் 18 - ஐனார் டேசாவு குறுகிய அலை வானொலி அலைபரப்பி யை உபயோகித்து முதலாவது ஒலிபரப்பாளரானார்.
 மார்ச் 31 - டைட்டானிக் கப்பல் கட்டுமானப் பணிகள் ஆரம்பமாயின.
 மார்ச் 31 - பொசுனியா எர்செகோவினா மீதான ஆஸ்திரியாவின் கட்டுப்பாட்டை சேர்பியா ஏற்றுக் கொண்டது.
 ஏப்ரல் 18 - ஜோன் ஆஃப் ஆர்க் ரோம் நகரில் புனிதப்படுத்தப்பட்டாள்.
 ஏப்ரல் 27 - துருக்கியின் சுல்த்தான் இரண்டாம் அப்துல் ஹமீட் பதவியில் இருந்து அகற்றப்பட்டு அவனது சகோதரன் ஐந்தாம் மெஹ்மெட் ஆட்சிக்கு வந்தான்.
 ஜூலை - இலங்கையில் மன்னாருக்கான தொடருந்துப் பாதை அமைக்க முடிவெடுக்கப்பட்டது.
 ஜூலை 10 - ஜெர்மனியின் எம்டன் நாசகாரிக் கப்பல் சேவைக்கு விடப்பட்டது.
 நவம்பர் 11 - ஹவாயில் பேர்ள் துறைமுகத்தில் அமெரிக்கக் கடற்படைத் தளம் அமைக்கப்பட்டது.
 நவம்பர் 18 - நிக்கராகுவாவில் இரண்டு அமெரிக்கர்கள் உட்பட 500 புரட்சியாளர்கள் அரசுப்படையினால் கொல்லப்பட்டதை அடுத்து ஐக்கிய அமெரிக்கா இரண்டு போர்க்கப்பல்களை அந்நாட்டுக்கு அனுப்பியது.
 டிசம்பர் 31 - மான்ஹட்டன் பாலம் திறக்கப்பட்டது.

நாள் அறியப்படாத நிகழ்வுகள் 
 இந்திய அறிவியல் கழகம் ஆரம்பிக்கப்பட்டது.
 பார் அளவை சேர் நேப்பியர் ஷா என்பவரால் அறிமுகப்படுத்தப்பட்டது.
 இலங்கையில் தொடர்வண்டிப் போக்குவரத்து நீர்கொழும்புக்கு ஆரம்பிக்கப்பட்டது.
 குயின்ஸ்லாந்து பல்கலைக்கழகம் அமைக்கப்பட்டது.
 சிங்கப்பூர் இலங்கைத் தமிழர் சங்கம் தொடங்கப்பட்டது.

பிறப்புகள் 
 ஜனவரி 22 - ஊ தாண்ட், ஐநாவின் 3வது பொதுச் செயலாளர் (இ. 1974)
 பெப்ரவரி 16 - மு. நவரத்தினசாமி, பாக்குநீரிணையை நீந்திக் கடந்தவர் (இ. 1969)
 மார்ச் 22 - நேதன் ரோசென், இஸ்ரேலிய இயற்பியலாளர்
 செப்டம்பர் 15 - சி. என். அண்ணாதுரை, திராவிட முன்னேற்றக் கழகம் கட்சியை ஆரம்பித்தவர், தமிழ்நாடு முதலமைச்சர் (இ. 1969)
 நவம்பர் 17 - சி. இலக்குவனார், தமிழறிஞர் (இ. 1973)
 நவம்பர் 19 - பீட்டர் ட்ரக்கர், மேலாண்மைத்துறை எழுத்தாளர் (இ. 2005)

இறப்புக்கள் 
 மார்ச் 29 - டபிள்யூ. ஜி. ரொக்வூட், இலங்கைத் தமிழ் அரசியல்வாதி, மருத்துவர், இலங்கை சட்டவாக்கப் பேரவை உறுப்பினர் (பி. 1843)

நோபல் பரிசு பெற்றோர் 
 இயற்பியல் - மார்க்கோனி, கார்ல் பேர்டினண்ட் பிறவுன்
 வேதியியல் - வில்ஹெம் ஓஸ்ட்வால்ட்
 மருத்துவம் - எமில் தியோடர் கோக்கர்
 இலக்கியம் - செல்மா லாகர்லோஃப்
 அமைதி - அகுஸ்டெ பியர்னார்ட்

1909 நாற்காட்டி 

nv:1901 – 1950